CELEX: 62021CN0613
Language: mt
Date: 2021-10-01 00:00:00
Title: Kawża C-613/21 P: Appell ippreżentat fl-1 ta’ Ottubru 2021 mill-Parlament Ewropew mis-sentenza mogħtija mill-Qorti Ġenerali (Ir-Raba’ Awla) fl-14 ta’ Lulju 2021 fil-Kawża T-670/19, Carbajo Ferrero vs Il-Parlament

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/10
            
         
      Appell ippreżentat fl-1 ta’ Ottubru 2021 mill-Parlament Ewropew mis-sentenza mogħtija mill-Qorti Ġenerali (Ir-Raba’ Awla) fl-14 ta’ Lulju 2021 fil-Kawża T-670/19, Carbajo Ferrero vs Il-Parlament
      (Kawża C-613/21 P)
      (2022/C 37/15)
      Lingwa tal-kawża: il-Franċiż
      
         Partijiet
      
      
         Appellant: Il-Parlament Ewropew (rappreżentanti: I. Terwinghe, C. González Argüelles, R. Schiano, aġenti)
      
         Parti oħra fil-proċedura: Fernando Carbajo Ferrero
      
         Talbiet
      
      B’mod prinċipali:
      
                  —
               
               
                  Tannulla s-sentenza tal-14 ta’ Lulju 2021 tal-Qorti Ġenerali fil-Kawża T-670/19;
               
            
                  —
               
               
                  Tibgħat il-kawża lura lill-Qorti Ġenerali;
               
            
                  —
               
               
                  Tirriżerva l-ispejjeż.
               
            B’mod sussidjarju:
      
                  —
               
               
                  Tannulla s-sentenza tal-14 ta’ Lulju 2021 tal-Qorti Ġenerali fil-Kawża T-670/19;
               
            
                  —
               
               
                  Tiċħad ir-rikors ippreżentat fl-ewwel istanza;
               
            
                  —
               
               
                  Tikkundanna lil F. Carbajo Ferrero għall-ispejjeż kollha.
               
            
         Aggravji u argumenti prinċipali
      
      L-ewwel aggravju tal-appell huwa bbażat, minn naħa, fuq żbalji ta’ liġi dwar l-interpretazzjoni tad-deċiżjoni li tistabbilixxi l-istadji tal-proċedura tal-għażla tal-uffiċjali għolja tas-16 ta’ Mejju 2000, kif emendata bid-Deċiżjoni tal-Bureau tat-18 ta’ Frar 2008, u fuq l-interpretazzjoni tal-prinċipji ta’ ugwaljanza fit-trattament u ta’ trasparenza u, min-naħa l-oħra, fuq żnaturament tal-fatti. Il-Parlament jargumenta li l-Qorti Ġenerali ddeċidiet b’mod żbaljat li l-proċedura ta’ ħatra tad-Direttur tal-Midja tad-Direttorat Ġenerali tal-Komunikazzjoni saret b’mod irregolari, sa fejn il-Kumitat Konsultattiv tal-ħatra tal-uffiċjali għolja ma użax l-istess kriterji ta’ benchmarking tal-merti matul il-proċedura kollha.
      Permezz tat-tieni aggravju, ibbażat fuq żball ta’ liġi u fuq żnaturament tal-fatti u tal-provi, il-Parlament jargumenta li l-qrati li jiddeċiedu fuq il-mertu fehmu b’mod ħażin il-funzjoni tar-rapport tal-intervisti, stabbilit mill-Kumitat Konsultattiv, u kkonkludew b’mod żbaljat li l-Awtorità tal-Ħatra ma ħaditx inkunsiderazzjoni b’mod korrett l-esperjenza professjonali tar-rikorrent.